Meie kolmandast pidunädalast on alles veel esmaspäev. Oma päris õigel sünnipäeval, 27. märtsil mängime hommikul Teatri Kodus lastelavastust “Röövel Rumcajs” ning õhtul alates 18st vaatame Genialistide Klubis teatriauhindade otseülekannet, loeme luuletusi, laulame, sööme torti – kõik on oodatud ja palutud. Ajakava siin!
Kõik hingelt noored, tasub tähele panna – kuulutame rõõmsalt, et “Jõud”, Tartu linna poolt aasta 2016 kõige laste- ja noortesõbralikumaks teoks kuulutatud lavastus, jõuab aprillis ja mais Pärnusse, Põlvasse, Valka, Võrru, Viljandisse, Rakverre, Tallinnasse, Jõgevale, Paidesse, Raplasse, Haapsallu, Kuressaarde! Vaata aga kava ja tule kohale. Ning mõned korrad mängime ka Tartus! Ning aprillis mängime veel meie aegade müüduimat etendust, “5 grammi sisemist rahu”, kodusaalis. No ausõna, on mida oodata.
Ning kui saabub suvi, on meil külas Anni Mikkelsson Soomest, Meriteatterist. Midagi kaunist ja hingepuudutavat jõuab teieni ERMi vabaõhulaval. Juhhuia!
Kui siin on aga neid, kes samuti unistavad näitleja- või lavastajaametist, siis meie kodukoolis, TÜ Viljandi Kultuuriakadeemias, toimub 2. aprillil juba teine eelvoor teatrikunsti erialale pürgijatele!
Ja kui Sul on meelest ära läinud, mis enne juhtus, võid julgelt vajutada siia.
NB! Kui soovid meie tegemiste kohta saada infot oma meilile, kirjuta meile email@example.com – aitame Sul kursil püsida hea meelega!